**Nr. 49939/ 01.10.2025**

**INVITAȚIE DE PARTICIPARE**

**1.** Agenția pentru Dezvoltare Regională Centru, organizație neguvernamentală de utilitate publică, care funcționează în temeiul Legii 315/2004 privind dezvoltarea regională în România, în calitate de Autoritate Contractantă, vă invită să participați Ia procedura de atribuire a contractului: Achiziție servicii de organizare eveniment ”***Relansare apel cereri de finanțare „Investiții pentru dezvoltarea IMM care sprijină creșterea durabilă și crearea de locuri de muncă”, din cadrul PTJ la nivelul județului Mureș, din data de 10.10.2025 și Sesiune de informare privind relansarea apelului de proiecte – componenta „Investiții pentru dezvoltarea IMM ca-re sprijină creșterea durabilă și crearea de locuri de muncă” din cadrul Programului Tranziție Justă 2021-2027 din data de 15.10.2025”***

1. Descrierea serviciilor și a cantităților minime necesare se regăsesc în specificațiile tehnice atașate. Cod CPV aferent serviciului de achiziționat - 79952000-2.
2. Valoarea estimată pentru prestarea serviciilor este de **15.000 lei fără TVA**.
3. Procedura aplicată pentru atribuirea contractului de achiziție publică: procedură proprie, în conformitate cu art. 111 din Legea 98/2016.
4. **Modalitatea de desfășurare a procedurii – offline**
5. Criteriul de atribuire care va fi utilizat pentru atribuirea contractului de servicii: **cel mai bun raport calitate – preț**, ținând cont de factorii de evaluare prezentați în cadrul Caietului de sarcini.
6. **Perioada de valabilitate a ofertelor**: minim 30 zile de la data limită de depunere a ofertelor.
7. **Limba de redactare a ofertei**: română
8. **Data limită de depunere a ofertelor** – **06.10.2025 orele 12:00.**
9. **Prețul contractului de servicii** - Prețul va fi exprimat ferm, în lei, fiind evidențiată forma fără TVA. NU SE ACCEPTĂ ACTUALIZAREA PREȚULUI CONTRACTULUI!
10. La oferta de bază NU SE ACCEPTĂ OFERTE ALTERNATIVE.
11. **Modalitatea de întocmire a ofertei** – documentele de calificare solicitate, oferta tehnică și oferta financiară conform formularelor atașate.

**Documente de calificare:**

1. Certificat eliberat de ORC, prin care se atestă faptul că ofertantul are activitate autorizată prestarea serviciilor care fac obiectul achiziției. Operatorii economici trebuie să dețină o forma de înregistrare în condițiile legii. Pentru persoane juridice străine se vor depune documente care dovedesc o forma de înregistrare / atestare, adresa actuală şi obiectul de activitate al societății. Informațiile cuprinse este obligatoriu să fie reale/actuale la data și ora limită de depunere a ofertelor.
2. Declarație privind neîncadrarea în prevederile art. 59-60, art. 164, art. 165, art. 167 din Legea nr. 98 / 2016 privind achizițiile publice – Formularul nr. 1

**Propunerea tehnică**

Propunerea tehnică va fi prezentată detaliat, într-un document – Propunere tehnică - în conformitate cu cerințele din Specificațiile tehnice anezate documentației. Prestatorul trebuie să facă dovada, prin declarație, ca deține toate resursele necesare pentru derularea contractului.

**Propunerea financiară**

La data depunerii ofertelor, ofertanții vor completa și depune cele 2 Formulare - Formular de ofertă și Centralizator de prețuri – *Formularul nr. 2 și Formularul nr. 2 A*

**Clauzele contractuale**

Se va depune modelul de contract propus, semnat de ofertant.

1. **Locul și modul de prezentare a ofertei**

Ofertanții interesați de Procedura de Achiziție **vor depune oferta până la data de 07.05.2025, orele 12:00** fie pe adresa de e-mail **achizitii@adrcentru.ro** ( maxim 10 mb/email), fie la numărul **de fax: 0258.818.613 sau prin orice altă modalitate care să asigure ajungerea ofertei în termenul stabilit**.

1. Ședința de deschidere a ofertelor va avea loc în data de **06.10.2025, orele 12:30,** la sediul Agenției pentru Dezvoltare Centru din Alba Iulia, str. Decebal, nr. 11, județ Alba.
2. Informații suplimentare se pot obține de la Autoritatea Contractantă: ADR Centru, Alba Iulia - 510093, str. Decebal nr. 11, Tel: +40-258-818616, Fax: +40-258-818613, e-mail: [achizitii@adrcentru.ro](mailto:achizitii@adrcentru.ro), în atenția Biroului Achiziții Publice.
3. Ofertantului de pe locul 1 îi va fi adus la cunoștință faptul că oferta sa este câștigătoare, în termen de maxim 3 zile lucrătoare.

**SERVICII ORGANIZARE EVENIMENTE cf COD CPV – 79952000-2**

Pentru organizarea evenimentelor - ***Relansare apel cereri de finanțare „Investiții pentru dezvoltarea IMM care sprijină creșterea durabilă și crearea de locuri de muncă”, din cadrul PTJ la nivelul județului Mureș, din data de 10.10.2025 și Sesiune de informare privind relansarea apelului de proiecte – componenta „Investiții pentru dezvoltarea IMM care sprijină creșterea durabilă și crearea de locuri de muncă” din cadrul Programului Tranziție Justă 2021-2027 din data de 15.10.2025***

Programul Tranziție Justăeste unul din cele 16 programe finanțate din fondurile Politicii de Coeziune, în perioada 2021-2027, în România.Programul Tranziție Justă 2021-2027 (PTJ - aprobat de Comisia Europeană în decembrie 2022) asigură, prin investițiile propuse, sprijin teritoriilor care se confruntă cu provocări socio-economice majore ca urmare a tranziției către neutralitatea climatică. Acest fond facilitează punerea în aplicare a Pactului verde european, care are drept obiectiv ca Europa să devină neutră din punct de vedere climatic până în 2050. Programul are o alocare totală de 2,53 miliarde euro din care 2,138 miliarde Euro finanțare din Fondul de Tranziție Justă și 391 milioane Euro cofinanțarea națională și răspunde nevoilor de investiții definite la nivelul planurilor teritoriale pentru o tranziție justă (PTTJ), elaborate pentru județele Gorj, Hunedoara, Dolj, Galați, Prahova și ***Mureș***, teritorii identificate în anexa D a Raportului de țară aferent anului 2020 pentru a fi sprijinite din Fondul pentru o Tranziție Justă în perioada 2021 - 2027. Astfel, programul este structurat pe 6 priorități dedicate fiecăruia dintre cele șase județe și o prioritate de asistență tehnică, cu alocare financiară distinctă.

Autoritatea de Management pentru Programul Tranziție Justă (AM PTJ) a publicat în luna septembrie 2025 Ghidul Solicitantului pentru pregătirea și depunerea cererilor de finanțare pentru “Dezvoltarea întreprinderilor și a antreprenoriatului”, componenta „Investiții pentru dezvoltarea IMM care sprijină creșterea durabilă și crearea de locuri de muncă*”*„

Agenția pentru Dezvoltare Regională Centru, în calitate de OI pentru PTJ, ținând cont și de prevederile Planului de Comunicare pentru Prioritatea 6 a PTJ, va organiza două evenimente în care va interacționa cu potențialii solicitanți de finanțare, pentru a transmite acestora informații actuale pentru pregătirea cererilor de finanțare ce pot fi depuse în cadrul programului.

Prin intermediul acestor evenimente, ADR Centru anunță publicul interesat în legătură cu două aspecte:

1. În data de 10 octombrie va avea loc relansarea ghidului solicitantului pentru componenta care oferă IMM-urilor posibilitatea de a obține granturi cu valoare cuprinsă între 300.000 și 8 milioane de euro pentru un proiect.

2. În data de 15 octombrie va avea loc o Reuniune de lucru cu toți beneficiarii de finanțare prin Programul Tranziție Justă în județul Mureș.

Astfel, experții OI PTJ ADR Centru vor avea un dialog direct cu potențialii solicitanți în cadrul celor 2 evenimente ce se vor desfășura în Târgu Mureș, în datele de 10 octombrie 2025 și 15 octombrie 2025, la o Sală de Conferințe din zona centrală a municipiului.

**În acest sens, Departamentul Relații Publice și Comunicare din cadrul Agenției pentru Dezvoltare Regională Centru propune aprobarea cheltuielilor de organizare a unor întâlniri de lucru, (Cod CPV 79952000-2), la Targu Mures, în datele de 10.10.2025 și 15.10.2025, pentru informarea potențialilor solicitanți de finanțare in cadrul programulul PTJ, conform detaliilor prevăzute mai jos, la un buget maxim estimat de 15.000 lei, fără TVA.**

**Numărul de participanți la cele 2 evenimente este de aproximativ 100 persoane, câte 50 de persoane pentru fiecare eveniment. Durata estimată a întâlnirilor de lucru: circa 4 ore** **pentru fiecare eveniment.**

**NOTĂ: Numărul de participanți este aproximativ, numărul efectiv al participanților putând fi mai mic sau mai mare decât cel menționat.**

**Detaliere servicii solicitate pentru organizare evenimente - servicii catering/ coffee-break și dejun de lucru**

1. **Locația propusă de prestator** trebuie să se afle în zona centrală a municipiului Târgu Mureș, la o distanță de maxim 1000m pe ruta pietonală cea mai scurtă față de Gara și Autogara din Târgu Mureș și la o distanță de maxim 3000m pe ruta auto cea mai scurtă, concomitent atât față de intrarea de vest în municipiul Târgu Mureș, cât și față de sediul Consiliului Județean Mureș.

Prestatorul va propune o locație care să dispună de: cel puțin 1 sală de conferințe mare (minim 150 mp), cu minim 70 locuri pe scaune aranjată în format conferință și cel puțin 1 sală pentru întruniri restrânse (cca 30 mp) cu minim 20 locuri pe scaune. Sălile propuse trebuie să aibă iluminare naturală, dar și artificială, sistem dedicat de sonorizare, cu minim 2 microfoane distincte, ecran și videoproiector. Sala mare de conferințe trebuie să dispună de lobby sau un spațiu destinat servicii de coffee-break, iar în interior trebuie să dispună de următoarele facilități tehnice: conexiune internet pe fir, un număr de minim 2 prize curent 220V per perete (exceptând pereții cu geamuri), iar în sală să fie disponibile minim 2 prelungitoare curent, în lungime de minim 5m, cu câte minim 5 prize fiecare. Pentru sala mai mică se acceptă servirea coffee-break într-o zonă din interior și minim 1 priză curent 220V per perete (exceptând pereții cu geamuri), urmând să fie disponibile minim 1 prelungitor curent, în lungime de minim 5m, cu minim 5 prize.

În condițiile în care Prestatorul nu deține locația propusă va atașa propunerii sale tehnice acceptul formal explicit al unității respective de primire turistică pentru organizarea acestui eveniment. Locația propusă va avea minim 10 locuri parcare proprii sau se va afla în apropierea (maxim 200 m) unei parcări publice cu minim 50 locuri.

1. **Servicii** **catering/** **coffee-break la locația întâlnirii de lucru**

**-** *coffee-break (pauză de cafea) – Sala de Conferințe propusă sau anticamera acesteia.*

Coffee break-ul va include minimum următoarele tipuri de produse, în cantități suficiente pentru **aproximativ 50 persoane, atât în data de 10.10.2025, precum și în 15.10.2025. Agenda reuniunii din 10 octombrie este atașată, iar pentru data de 15 octombrie agenda urmează să fie elaborată și comunicată ulterior.**

*Servicii prestate*: Furnizare apă minerală plată și carbogazoasă (250-500 ml/ pers); Sucuri naturale și acidulate (250-500 ml/ pers); Cafea naturală/instant (50-100 ml/ pers); Ceaiuri diverse (200-300 ml/ pers); Produse patiserie dulci – 100 gr/ pers; Produse patiserie sărate – 100 gr/ pers; finger food – 200gr/pers; zahăr/ îndulcitori, lapte condensat, lingurițe, veselă etc.

Servirea se va realiza în etape, începând cu ora 10.30 cu posibilitate de completare ulterioară, la momentul specificat de beneficiar, ADR Centru, de regulă după parcurgerea cca ½ din durata întâlnirii.

1. ***Servicii dejun de lucru* – pentru aproximativ 10 persoane**

*Servire dejun de lucru* ***–*** în Restaurantul de la locație sau în imediata apropiere (maxim 100m față de clădirea unde se află Sala de Conferințe):

*Servicii prestate*: Servicii masă caldă, constând în ciorbe/ supe cca 300 gr/ pers; fel de bază constând în preparate din carne de porc/pasăre/peste – cca 150-200 gr/ pers; garnituri la fel de bază (diverse preparate legume) – cca 150-200 gr/ pers; salate diverse cca 150-200 gr/ pers; desert (diverse preparate cofetărie) – cca 200 gr/ pers, pâine – 100 gr/ pers; apă minerală plată/ carbogazoasă (cca 250-500 ml/ pers); cafea naturală/ instant (50-100 ml/ pers); zahăr/ îndulcitori, lapte condensat, lingurițe, veselă etc.

Prestatorul se va sigura că există posibilitatea servirii la cerere a unui dejun **vegetarian/vegan** pentru maxim ¼ din numărul total al participanților la eveniment și va asigura un meniu corespunzător acestor persoane.

***CRITERUL DE ATRIBUIRE: CEL MAI BUN RAPORT CALITATE - PREȚ.***

*Sistem de Punctaj:*

1. *Punctaj financiar – Criteriul preț reprezintă 80% din punctajul total.*

Pentru cel mai scăzut dintre prețurile ofertelor se acordă punctajul maxim alocat factorului de evaluare, respectiv 80 de puncte. Pentru alt preț decât cel minim se acorda astfel: *Punctaj financiar(n) = (Preț minim/Pn)x80 puncte* unde Pn este prețul ofertei curente.

1. *Punctajul tehnic reprezintă 20% din punctajul total și se referă la Experiența similară a Coordonatorului de echipă dedicat din partea Operatorului Economic:.*

* Dacă prestatorul dovedește implicarea coordonatorului de echipă propus, într-un număr cuprins între 1 și 3 contracte în cadrul cărora acesta a prestat activitatea de ”coordonator de echipă” în proiecte similare de servicii organizare eveniment - se acordă 5 puncte.
* Dacă prestatorul dovedește implicarea coordonatorului de echipă propus, într-un număr cuprins între 4 și 6 contracte în cadrul cărora acesta a prestat activitatea de ”coordonator de echipă” în proiecte similare de servicii organizare eveniment - se acordă 10 puncte.
* Dacă prestatorul dovedește implicarea coordonatorului de echipă propus, într-un număr mai mare de 6 contracte în cadrul cărora acesta a prestat activitatea de ”coordonator de echipă” în proiecte similare de servicii organizare eveniment - se acordă 20 puncte.

Notă: În vederea acordării punctajului, pentru factorul de evaluare – experiența similară a coordonatorului de echipă, ofertanții vor depune documente justificative relevante: CV/contracte/recomandări/declarații proprie răspundere.

**Punctajul total, reprezintă suma punctajelor Financiar și Tehnic: Pct total = Pct financiar + Pct tehnic.**

**Justificare privind criteriul de atribuire ales:**

Luând în considerare obiectul achiziției, precum și importanța atingerii obiectivului proiectului, Autoritatea Contractantă urmărește ca prin prezenta procedură de atribuire să achiziționeze ***servicii de o calitate superioară***.

Având în vedere principiul proporționalității, criteriul de atribuire ***”cel mai bun raport calitate – preț”*** în raport cu serviciile ce urmează să fie prestate din punct de vedere al cerințelor Autorității Contractante privind calitatea serviciilor, astfel cum sunt prevăzute în documentația de atribuire, ***reprezintă un factor de evaluare pentru departajarea operatorilor economici care prestează servicii similare la o calitate similară***. Prin stabilirea acestui criteriu de evaluare Autoritatea Contractantă  urmărește obținerea unui plus de valoare raportat la importanța achiziției realizate, precum și eficiența utilizării fondurilor. Astfel, se solicită ca Prestatorul să pună la dispoziția Autorității Contractante ***personal cu competențe și experiență dovedită, capabil să asigure îndeplinirea cu succes a sarcinilor definite în caietul de sarcini***, astfel ca, în final, să contribuie la îndeplinirea obiectivului general și a obiectivelor specifice ale proiectului, în condițiile respectării cerințelor de calitate, a termenelor stabilite și a încadrării în bugetul prevăzut.

**Prezentarea ofertei:**

* Va fi menționat prețul în lei fără TVA/ persoană;
* Valoarea totală a contractului va fi determinată de numărul de participanți la eveniment;
* În prezentarea ofertei trebuie avute în vedere următoarele aspecte:
* Numărul estimat de participanți la eveniment este de circa 100 persoane; Numărul real de participanți poate fi diferit de cel estimat.
* Beneficiarul va comunica prestatorului numărul de participanți pentru eveniment cu maxim 24 ore înainte de începerea evenimentului;
* Prestatorul își va asuma în oferta tehnică faptul că evenimentul propus ar putea fi amânat sau anulat, în funcție de orice factor care nu depinde de ADR Centru.

Necesitățile legate de asigurarea personalului specializat, a echipamentelor, bunurilor şi serviciilor în legătură cu realizarea activităților din contract, a suportului logistic pentru îndeplinirea cu succes a sarcinilor asumate, revin în exclusivitate în sarcina prestatorului de servicii.

Prestarea serviciilor de organizare evenimente va avea loc în datele de 10.10.2025 și 15.10.2025, stabilită de beneficiarul ADR Centru. Nu se prevede nicio plată în avans. Beneficiarul va achita doar contravaloarea serviciilor efectiv prestate și conforme cu cerințele din prezentul caiet de sarcini și pentru numărul efectiv de participanți/eveniment. Plata se va realizaîn termen de 30 zile de la emiterea facturii de către prestator.

**Formular nr. 1**

**OPERATOR ECONOMIC**

**(denumirea/numele)**

**Declarație privind neîncadrarea în prevederile art. 59-60, art. 164, art. 165, art. 167**

**din Legea nr. 98 / 2016 privind achizițiile publice**

Subsemnatul/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentant, împuternicit al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (denumirea/numele și sediul/adresa operatorului economic) în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (candidat/ofertant/ofertant asociat/terţ susţinător al candidatului/ofertantului\_\_\_\_\_\_\_\_\_\_\_\_\_\_\_\_\_\_) la procedura de achiziție publică de atribuire a contractului pentru **organizare eveniment ”Relansare apel cereri de finanțare „Investiții pentru dezvoltarea IMM care sprijină creșterea durabilă și crearea de locuri de muncă”, din cadrul PTJ la nivelul județului Mureș, din data de 10.10.2025 și Sesiune de informare privind relansarea apelului de proiecte – componenta „Investiții pentru dezvoltarea IMM ca-re sprijină creșterea durabilă și crearea de locuri de muncă” din cadrul Programului Tranziție Justă 2021-2027 din data de 15.10.2025,** declar pe proprie răspundere, următoarele: cunoscând prevederile art. 59 și 60 din Legea nr. 98/2016 privind achiziţiile publice şi componența listei cu persoanele ce deţin funcţii de decizie în autoritatea contractantă cu privire la organizarea, derularea şi finalizarea procedurii de atribuire, declar că societatea noastră nu se află în situația unui potențial conflict de interese.

Lista cu persoanele ce deţin funcţii de decizie în autoritatea contractantă cu privire la organizarea, derularea şi finalizarea procedurii de atribuire:

Director General – Crețu Simion

p. Director Direcția Coordonare – Mirela Voica

Director Departament Program Tranziție Justă – Doru Bădilă

p. Director Economic – Adriana Bolog

Director Departament Relații Publice și Comunicare – Nicolae Mărginean

Șef Serviciu Asistență Tehnică – Mihaela Oroian

Șef Serviciu Juridic – Iacob Maria – Octavia

Șef Birou CIM – Gavrilă Floare Paraschiva

Expert Relații Publice – Oarga Raul

Consilier Juridic – Pântea Marius – Cristian

Consilier Juridic – Popa Iulia

Subsemnatul/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_declar că ofertantul îndeplinește condițiile prevăzute de art. 164, art. 165, art.167 din Legea nr. 98 / 2016 privind achizițiile publice, precum și faptul că informațiile furnizate sunt complete și corecte în fiecare detaliu și înțeleg că autoritatea contractantă are dreptul de a solicita, în scopul verificării și confirmării declarațiilor, orice documente doveditoare de care dispun.

2. Subsemnatul/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_ declar că voi informa imediat autoritatea contractantă dacă vor interveni modificări în prezenta declarație la orice punct pe parcursul derulării procedurii de atribuire a contractului de achiziție publică sau, în cazul în care vom fi desemnați câștigători, pe parcursul derulării contractului de achiziție publică, având în vedere și prevederile **art. 61** **din Legea nr. 98/2016**.

Subsemnatul/a declar că informațiile furnizate sunt complete și corecte în fiecare detaliu și înțeleg că autoritatea contractantă are dreptul de a solicita, în scopul verificării și confirmării declarațiilor orice documente doveditoare de care dispunem.

Înțeleg că în cazul în care această declarație nu este conformă cu realitatea sunt pasibil de încălcarea prevederilor legislației penale privind falsul în declarații.

**Operator economic Data completării**

**Formular nr. 2 – Formular de ofertă - servicii**

**FORMULAR DE OFERTĂ**

**Către Agenția pentru Dezvoltare Regională Centru**

*(denumirea autorității contractante )*

1. Examinând documentația de atribuire, subsemnatul/a (*nume/prenume persoana*)........................., reprezentant al ofertantului ............................. (*denumirea/numele ofertantului)* ne oferim ca, în conformitate cu prevederile și cerințele cuprinse în documentația mai sus menționată, să prestăm servicii privind procedura de achiziție publică de atribuire a contractului: **organizare eveniment:** ”**Relansare apel cereri de finanțare „Investiții pentru dezvoltarea IMM care sprijină creșterea durabilă și crearea de locuri de muncă”, din cadrul PTJ la nivelul județului Mureș, din data de 10.10.2025 și Sesiune de informare privind relansarea apelului de proiecte – componenta „Investiții pentru dezvoltarea IMM ca-re sprijină creșterea durabilă și crearea de locuri de muncă” din cadrul Programului Tranziție Justă 2021-2027 din data de 15.10.2025”,** pentru suma de *.........................................(suma în litere și în cifre,* ***în lei****)* plătibilă după recepțiaserviciilor, la care se adaugă TVA în valoare de ........................................ *(suma în litere și în cifre,* ***în lei****).*
2. Ne angajăm ca, în cazul în care oferta noastră este stabilită câștigătoare, să prestăm serviciile din anexa nr. 1, în graficul de timp solicitat.

3. Ne angajăm să menținem această ofertă valabilă pentru o durată de 30 zile *(treizeci zile)* de la data limită de depunere a ofertelor*,* respectiv până la data ................... și ea va rămâne obligatorie pentru noi și poate fi acceptată oricând înainte de expirarea perioadei de valabilitate.

4. Precizăm că: *(se bifează opțiunea corespunzătoare)*

|\_| depunem ofertă alternativă, ale cărei detalii sunt prezentate într-un formular de ofertă separat, marcat în mod clar „alternativă”/”altă ofertă”.

|\_| nu depunem ofertă alternativă.

5. Până la încheierea și semnarea contractului de achiziție publică aceasta ofertă, împreună cu comunicarea transmisă de dumneavoastră, prin care oferta noastră este acceptată ca fiind câștigătoare, vor constitui un contract angajant între noi.

6. Înțelegem că nu sunteți obligați să acceptați oferta cu cel mai scăzut preț sau orice ofertă primită.

**Data completării**

**......................**

**Operator economic,**

**................................**

*(semnătură autorizată)*

**Formular nr. 2 a - Centralizator de preţuri servicii**

**CENTRALIZATOR DE PREŢURI**

**pentru servicii -** Anexa 1 la ofertă

|  |  |  |  |  |  |  |
| --- | --- | --- | --- | --- | --- | --- |
| NNr.crt. | Activitate | Unitate de măsură | Cantitate | Preț unitar lei, fără TVA | Preț total, lei, fără TVA | |
| 1 |  |  |  |  |  | |
| 2 |  |  |  |  |  | |
| 3 |  |  |  |  |  | |
| 4 |  |  |  |  |  | |
| Total oferta, lei fără TVA | | | | | |  | |

**PERIOADA DE VALABILITATE A OFERTEI : 30 zile de la data limită de depunere a ofertei, respectiv până la ...................**

***Data completării ......................***

***Operator economic,***

***\_\_\_\_\_\_\_\_\_\_\_\_\_\_\_\_\_***

*(semnătura autorizată)*

**CONTRACT DE SERVICII**

**Nr.\_\_\_\_\_\_\_data \_\_\_\_\_\_\_\_\_\_\_\_**

**1. Părțile**

**Agenţia pentru Dezvoltare Regională Centru** cu sediul în Alba Iulia, Str. Decebal nr. 11, județ Alba, cod poștal 510093, telefon 0258.818.616, fax 0258.818.613, adresa e-mail [office@adrcentru.ro](mailto:office@adrcentru.ro), având număr cod unic de înregistrare 11293615, cont RO93BTRL00101205650583XX deschis la Banca Transilvania Sucursala Alba Iulia reprezentată prin **Domnul** **Simion Creţu**, având funcţia de **Director General** în calitate de **Achizitor**, pe de o parte

**și**

**..............................................**, în calitate de **prestator**, pe de alta parte, a intervenit prezentul contract.

***2. Definiţii***

2.1 - În prezentul contract urmatorii termeni vor fi interpretaţi astfel:

* + - 1. ***contract*** – reprezintă prezentul contract și toate Anexele sale.
      2. ***achizitor și prestator*** - părțile contractante, așa cum sunt acestea numite în prezentul contract;
      3. ***prețul contractului*** - prețul plătibil prestatorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;
      4. ***servicii*** *-* activități a căror prestare fac obiect al contractului;
      5. ***produse*** - echipamentele, mașinile, utilajele, piesele de schimb și orice alte bunuri cuprinse în anexa/anexele la prezentul contract și pe care prestatorul are obligația de a le furniza aferent serviciilor prestate conform contractului;
      6. ***forța majoră***- un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă ci enunciativă. Nu este considerată forță majoră un eveniment asemenea celor de mai sus care, fără a crea o imposibilitate de executare, care face extrem de costisitoare executarea obligațiilor uneia din părți;

g***. zi*** - zi calendaristică; *an* - 365 de zile.

**3. *Interpretare***

**3.1** În prezentul contract, cu excepția unei prevederi contrare, cuvintele la forma singular vor include forma de plural și vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul principal al contractului***

**4.1** - Prestatorul se obligă să presteze **servicii de organizare eveniment** ”**Relansare apel cereri de finanțare „Investiții pentru dezvoltarea IMM care sprijină creșterea durabilă și crearea de locuri de muncă”, din cadrul PTJ la nivelul județului Mureș, din data de 10.10.2025 și Sesiune de informare privind relansarea apelului de proiecte – componenta „Investiții pentru dezvoltarea IMM ca-re sprijină creșterea durabilă și crearea de locuri de muncă” din cadrul Programului Tranziție Justă 2021-2027 din data de 15.10.2025”,** conform specificațiilor tehnice - Anexa nr. 1, în conformitate cu obligațiile asumate prin prezentul contract.

**4.2** - Achizitorul se obligă să plătească prețul convenit în prezentul contract, pentru serviciile prestate.

**5. *Prețul contractului***

Prețul convenit pentru îndeplinirea contractului, plătibil prestatorului de către achizitor este de ................ lei, la care se adaugă TVA.

**6. *Durata contractului***

**6.1.** Durata contractului este..........................................

**7. *Documentele contractului***

**7.1.** Prestatorul va presta serviciile în condițiile stabilite prin prezentul contract, care include în ordinea enumerării, următoarele anexe:

a) Specificații tehnice – Anexa nr. 1

b) Oferta tehnică și financiară – Anexa nr. 2

**8. *Obligațiile principale ale prestatorului***

**8.1.** Prestatorul se obligă să presteze serviciile la standardele și sau performanțele impuse prin documentaţie şi prezentate în specificațiile tehnice - Anexa nr. 1 la contract.

**8.2.** Prestatorul se obligă să presteze serviciile conform cerințelor specifice din specificațiile tehnice.

**8.3** Prestatorul se obligă să despăgubească achizitorul împotriva oricăror:

reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, folosite pentru sau în legătură cu produsele achiziționate, și

daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea specificațiilor tehnice întocmit de către achizitor.

**8.4.** Prestatorul se obligă să asigure disponibilitatea informațiilor și documentelor referitoare la procedura de achiziție finalizată prin încheierea prezentului contract, cu ocazia misiunilor de control desfășurate de structuri cu competențe în controlul și recuperarea debitelor aferente fondurilor comunitare și/sau fondurilor publice naționale aferente acestora, după caz.

**9. *Obligațiile principale ale achizitorului***

**9.1** - Recepționarea serviciilor prestate se va efectua conform art.13.

**9.2** - Achizitorul se obligă să plătească prețul către prestator în baza facturilor emise, după recepționarea serviciilor, în termen de 30 zile de la emiterea acestora.

**10. *Sancțiuni pentru neîndeplinirea culpabilă a obligațiilor***

**10.1** În cazul în care, din vina sa exclusivă, prestatorul nu reușește să își îndeplinească obligațiile asumate prin contract, achizitorul are dreptul de a deduce din prețul contractului, ca penalități, o sumă echivalentă cu o cotă procentuală de 0,1% pe zi de întârziere din prețul contractului, până la îndeplinirea efectivă a obligațiilor.

**10.2** În cazul în care achizitorul nu onorează facturile în termen de 28 de zile de la expirarea perioadei prevăzute la clauza 9.2, acesta are obligația de a plăti, ca penalități, o sumă echivalentă cu o cotă procentuală de 0,1% pe zi de întârziere din plata neefectuată, până la îndeplinirea efectivă a obligațiilor.

**10.3** Nerespectarea obligațiilor asumate prin prezentul contract de către una dintre părți, în mod culpabil și repetat, dă dreptul părții lezate de a considera contractul de drept reziliat și de a pretinde plata de daune-interese.

**10.4** Achizitorul își rezervă dreptul de a renunța la contract, printr-o notificare scrisă adresată prestatorului, fără nici o compensație, dacă acesta din urmă dă faliment, cu condiția ca această anulare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

***Clauze specifice***

***11. Alte resposabilități ale prestatorului***

**11.1** (1) Prestatorul are obligația de a executa serviciile prevăzute în contract cu profesionalismul și promtitudinea cuvenite angajamentului asumat și în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resursele umane, materialele, instalațiile, echipamentele și orice alte asemenea, fie de natură provizorie, fie definitivă cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**11.2** Prestatorul este pe deplin responsabil pentru execuția serviciilor în conformitate cu specificațiile tehnice. Totodată, este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.

***12. Alte responsabilități ale achizitorului***

Achizitorul se obligă să pună la dispoziția prestatorului orice facilități și/sau informații pe care acesta le-a cerut în propunerea tehnică și pe care le consideră necesare îndeplinirii contractului.

***13. Recepție și verificări***

Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică.

***14. Începere, finalizare, întârzieri, sistare***

**14.1** (1) Prestatorul are obligația de a începe prestarea serviciilor în timpul prevazut în oferta sa tehnică.

(2) În cazul în care prestatorul suferă întârzieri și/sau suportă costuri suplimentare, datorate în exclusivitate achizitorului părțile vor stabili de comun acord:

a) prelungirea perioadei de prestare a serviciului, și

b) totalul cheltuielilor aferente, dacă este cazul, care se vor adăuga la prețul contractului.

**14.2** - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită, trebuie finalizate în termenul convenit de părți.

(2) În cazul în care:

orice motive de întârziere, ce nu se datorează prestatorului, sau

alte circumstanțe neobișnuite susceptibile de a surveni, altfel decât prin încălcarea contractului de către prestator, îndreptățesc prestatorul de a solicita prelungirea perioadei de prestare a serviciilor sau a oricărei faze a acestora, atunci părțile vor revizui, de comun acord, perioada de prestare și vor semna un act adițional.

**14.3** Dacă pe parcursul îndeplinirii contractului, prestatorul nu respectă termenele convenite, acesta are obligația de a notifica acest lucru, în timp util, achizitorului. Modificarea datei/perioadelor de prestare asumate, se face cu acordul părților, prin act adițional.

**14.4** În afara cazului în care achizitorul este de acord cu o prelungire a termenului de execuție, orice întârziere în îndeplinirea contractului dă dreptul achizitorului de a solicita penalități prestatorului.

***15. Ajustarea prețului contractului***

**15.1** Pentru serviciile prestate, plățile datorate de achizitor prestatorului sunt sumele stabilite în lei și declarate în Anexa 2 la contract. Prețul nu se ajustează.

***16. Amendamente***

Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.

***17. Subcontractanți***

**17.1** Prestatorul are obligația, în cazul în care părți din contract le subcontractează, de a încheia contracte cu subcontractanții desemnați, în aceleași condiții în care el a semnat contractul cu achizitorul.

**17.2** (1) Prestatorul are obligația de a prezenta la încheierea contractului, toate contractele încheiate cu subcontractanții desemnați.

(2) Lista subcontractanților, cu datele de recunoaștere ale acestora, cât și contractele încheiate cu aceștia se constituie în anexe la contract.

**17.3** (1) Prestatorul este pe deplin răspunzător față de achizitor de modul în care îndeplinește contractul.

(2) Subcontractantul este pe deplin răspunzător față de prestator de modul în care își îndeplinește partea sa din contract.

(3)Prestatorulare dreptul de a pretinde daune-interese subcontractanților dacă aceștia nu își îndeplinesc partea lor din contract.

**17.4** Prestatorul poate schimba oricare subcontractant numai dacă acesta nu și-a îndeplinit partea sa din contract. Schimbarea subcontractantului nu va schimba prețul contractului și va fi notificată achizitorului**.**

***18. Cesiunea***

**18.1** Prestatorul are obligația de a nu transfera total sau parțial obligațiile sale asumate prin contract, fără să obțină, în prealabil, acordul scris al achizitorului.

**18.2** Cesiunea nu va exonera prestatorul de nici o responsabilitate privind garanția sau orice alte obligații asumate prin contract.

***19. Forța majoră***

**19.1** Forța majoră este constatată de o autoritate competentă.

**19.2** Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

**19.3** Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

**19.4** Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

**19.5** Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul să notifice celeilaltepărți încetarea de plin drept a prezentului contract, fără ca vreuna din părți să poată pretinde celeilalte daune-interese.

***Art. 20 Caracterul confidenţial al contractului***

**20.1** Fără a aduce atingere derulării şi execuţiei prezentului contract, Achizitorul are obligaţia de a asigura garantarea protejării acelor informaţii pe care Prestatorul le precizează ca fiind confidenţiale, în măsura în care, în mod obiectiv, dezvăluirea acestor informaţii ar prejudicia interesele legitime ale acestuia, în special în ceea ce privește secretul comercial si proprietatea intelectuală.

**20.2** (1) O parte contractantă nu are dreptul, fără acordul scris al celeilalte părţi:

a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;

b) de a utiliza informaţiile şi documentele obținute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale.

(2) Dezvăluirea oricărei informaţii faţă de persoanele implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.

**20.3.** - O parte contractantă va fi exonerată de răspunderea pentru dezvăluirea de informaţii referitoare la contract dacă:

a) informația era cunoscută părţii contractante înainte ca ea să fi fost primită de la cealaltă parte contractantă; sau

b) informația a fost dezvăluită după ce a fost obținut acordul scris al celeilalte părţi contractante pentru asemenea dezvăluire; sau

c) partea contractantă a fost obligată în mod legal să dezvăluie informația.

**20.4** În scopul prezentului contract părțile vor actiona în mod independent și pot prelucra datele cu caracter personal ale persoanelor vizate în vederea derulării contractului. După derularea contractului datele cu caracter personal ale persoanelor vizate vor fi stocate: pe o perioadă de 5 ani de la data la care contractul încetează să mai producă efecte, în temeiul art. 217 alin. (2) din Legea 98/2016.

**20.5.** Fiecare parte își va pune reciproc la dispoziție garanţii suficiente pentru punerea în aplicare a unor măsuri tehnice și organizatorice adecvate, astfel încât prelucrarea datelor cu caracter personal de către operatori să respecte cerinţele GDPR și să asigure protecţia drepturilor persoanelor vizate.

**20.6.** Fiecare parte se va asigura ca accesul la Datele cu Caracter Personal este strict limitat la salariații, colaboratorii sau alte persoane autorizate ale acesteia care au nevoie sa cunoască sau să acceseze Datele cu Caracter Personal relevante, după cum este strict necesar în scopul acestui Contract.

**20.7.** Fiecare parte se va asigura ca aceste persoane vor respecta Legislația Datelor cu Caracter Personal (GDPR) cu privire la obligațiile acestora. Operatorii asociați se vor asigura că orice persoană fizică care acționează sub autoritatea sa și care are acces la Date cu Caracter Personal nu le prelucrează decât la cererea Operatorului și în conformitate cu instrucțiunile acestuia.

Fiecare parte se va asigura că toate persoanele autorizate să prelucreze Date cu Caracter Personal, pentru aceștia au încheiat acorduri de confidențialitate sau sunt ținute de o obligație legală de confidențialitate.

**20.8.** Orice alte prelucrări decât cele necesare în scopul prezentului contract vor fi notificate între operatori și către persoanele vizate.

**20.9.** Fiecare parte se înștiințează reciproc, fără întârzieri nejustificate după ce iau cunoștință de o încălcare a securității datelor cu caracter personal ale persoanelor vizate, dar nu mai târziu de 72 de ore de la data producerii breșei de securitate.

**20.10.** Având în vedere domeniul de aplicare, contextul și scopurile prelucrării Datelor cu Caracter Personal, precum și riscul cu diferite grade de probabilitate și gravitate pentru drepturile și libertățile persoanelor fizice, fiecare operator va adopta și implementa efectiv toate măsurile tehnice și organizatorice adecvate pentru a asigura un nivel de securitate corespunzător acestui risc, incluzând printre altele, după caz:

* pseudonimizarea și criptarea Datelor cu Caracter Personal;
* capacitatea de a asigura confidențialitatea, integritatea, disponibilitatea și rezistența continue ale serviciilor de prelucrare;
* capacitatea de a restabili disponibilitatea Datelor cu Caracter Personal și accesul la acestea în timp util în cazul în care are loc un incident de natură fizică sau tehnică;
* un proces pentru testarea, evaluarea și aprecierea periodice ale eficacității măsurilor tehnice și organizatorice pentru a garanta securitatea prelucrării Datelor cu Caracter Personal.

**20.11.** Fiecare parte își va pune reciproc la dispoziție la cerere toate informațiile necesare pentru a demonstra respectarea prevederilor articolului 28 GDPR și ale acestui contract și va permite și contribui la desfășurarea auditurilor, inclusiv a inspecțiilor realizate de unul dintre operatori la celălalt operator sau de un auditor mandatat de Operator cu privire la prelucrarea Datelor cu Caracter Personal.

**20.12.** Părțile pot utiliza datele personale ale semnatarilor și ale persoanelor indicate în mod expres prin contract ca fiind persoane de contact/legătură în limita contractului pe care îl au încheiat, acesta fiind baza legală a prelucrării, orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. În temeiul executării contractului, Părțile vor putea prelucra date personale necesare, precum: numele, prenume, funcția, imaginea persoanelor, datele de identificare necesare pentru îndeplinirea contractului (furnizori, prestatori de servicii conexe etc).

**20.13.**Pentru datele cu caracter personal schimbate în temeiul contractului, Părțile vor depune toate diligențele necesare pentru ca acestea să nu poată deveni accesibile sau comunicate unor terțe părți neautorizate.

**20.14**  Părțile contractuale vor lua măsuri tehnice şi organizatorice adecvate, potrivit propriilor atribuții şi competențe instituționale/organizaționale, în vederea asigurării unui nivel corespunzător de securitate a datelor cu caracter personal:

● vor împiedica persoanele neautorizate să obțină acces la sistemele de prelucrarea datelor cu care sunt prelucrate sau utilizate datele cu caracter personal, vor preveni utilizarea fără autorizație a sistemelor de prelucrare a datelor

● se vor asigura că persoanele care au dreptul să utilizeze un sistem de prelucrare a datelor au acces numai la datele la care au Drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare

● se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului

● se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor iar în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contractul încheiat între Părți

● se vor asigura că datele cu caracter personal sunt protejate de distrugere sau pierdere accidentală, că datele colectate în scopuri diferite pot fi prelucrate separat.

***21. Soluționarea litigiilor***

21.1 - Achizitorul și prestatorul vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei, în cadrul sau în legătură cu îndeplinirea contractului.

21.2 - Dacă, după 15 de zile de la începerea acestor tratative neoficiale, achizitorul și prestatorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești din România.

***22. Limba care guvernează contractul***

Limba care guvernează contractul este limba română.

***23. Comunicări***

23.1 - (1) Orice comunicare între părți, referitoare la îndeplinirea prezentului contract, trebuie să fie transmisă în scris, la adresele menționate în cadrul art. 1 al prezentului contract.

(2) Orice document scris trebuie înregistrat atât în momentul transmiterii cât și în momentul primirii.

23.2 - Comunicările între părți se pot face și prin telefon, telegrama, telex, fax sau e-mail cu condiția confirmării în scris a primirii comunicării.

***24. Legea aplicabilă contractului***

Contractul va fi interpretat conform legilor din România.

Părțile au înțeles să încheie azi, \_\_\_\_\_\_\_\_\_\_\_\_\_ prezentul contract în 2 (două) exemplare, câte unul pentru fiecare parte.

**Achizitor Prestator**